Ardagai ezpaingorri

Ardagai ezpaingorria (Fomitopsis pinicola) Fomitopsidaceae familiako onddo espezie bat da. Sukaldaritzarako interesik gabea. Antzina hemostatiko gisa erabiltzen zen hemorragiak mozteko.

Deskribapena 
Karpoforoa: 40 cm arteko luzera eta 20 cm arteko zabalera; dimidiatua edo ungulatua, eremu zentrokide arinekin, azal bereizgarri batekin: hasieran hori-laranja kolorekoa, gero beltzaxka, ertza izan ezik, kamutsa eta hori-gorrixka da; ur tantak exudatu ditzake.

Tutuak: Estratuak eratzen dituzte.

Poroak: Txikiak, 3 - 4 mm batean, zurixketatik horixketara, zauritzean zikintzen direnak.

Trama: Suberosoa, krema-okre kolorekoa; pixka bat erretxinaren zaporekoa.

Etimologia: Fomitopsis terminoak, Fomes generoko perretxikoen antzekoa dela esan nahi du, eta sua pizteko ardagaia esan nahi du, Fomes hitzak. Pinicola epitetoak esan nahi du, pinua erabiltzen duela ostatu gisa.

Jangarritasuna 
Ez dana garria.

Nahasketa arriskua 
Azal erretxinaduna duten espezieen artean, hemen, bi baino ez dira aipatzen: Ganoderma pfeifferi delakoa, honek bilbea askoz ilunagoa du eta kolorea berriz arrea edo herdoil-arrexka. Ganoderma resinaceum espeziea, hau haritzetakoa da, baina ez bakarrik, honek bilbea oso argia du, eta gaztea denean biguna da.

Sasoia eta lekua 
Urte osoan, baina batez ere udazken osoan, koniferoetan eta hostozabaletan.

Banaketa eremua 
Ipar Amerika, Erdialdeko Amerika, Europa, Errusia, Iran, Kaukaso mendikatea, Turkmenistan, Kazakhstan, Kirgizistan, Uzbekistan, Australia, Txina, Himalaiako mendikatea eta Japonia.

Erreferentziak

Kanpo estekak 

Fomitopsidaceae
Onddo ez jangarriak